DOC 2418

הנדון: פגישה עם "היוגב"

(למשה ששון)

נפגשתי עם "היוגב״ ביום השבת, 21 באפריל, בשעה 3:00 אחה"צ בביתי בירושלים. לפי בקשתו השתתף האלוף משה דיין בחלקה הראשון של הפגישה..

...לאחר שמסרתי ל״היוגב" עמדת ממשלתנו לספוח וקראתי לפניו את נוסח החלטת הממשלה (שנוסחו הערבי ר״ב), הוספתי שאנו מבקשים למסור לעבדאללה שממשלת ישראל תהיה מוכנה לעיין מחדש בעמדתה כלפי הספוח רק אם יחתם הסכם בינה לבין ממלכת הירדן. כן הוספתי שמר שלוח ידאג בפגישתנו הבאה עם המלך להבהיר הבהרת יתר, ובצורה דרשמית, את עמדת ממשלתנו....

תרגום

זהו צעד חד-צדדי אשר אינו מחייב בשום פנים את ישראל. אנו קשורים בממלכת הירדן ההאשמית בהסכם שביחת הנשק ומנוי וגמור עמנו למלא אחריו בהקפדה. אבל הסכם זה אינו מייפה כוחה של ממשלת הירדן לעשות מה שעשתה. אין בהסכם זה שום הסדר מדיני סופי ושום הסדר סופי לא יתכן בלי מו"מ וכריתת שלום בין שני הצדדים. מן הצורך איפוא שיהא ברור כי אין ממשלת ישראל מכירה בסיפוח ושאלת מעמדם של האזורים הערביים ממערב לירדן נשארת לדידה פתוחה.